pythainlp/thai-wiki-dataset-v3 huggingface dataset:
บี. วี. โทศี

พาลกฤษณะ วิฏฐัลทาส โทศี (อักษรโรมัน: Balkrishna Vithaldas Doshi OAL, 26 สิงหาคม 1927 - 24 มกราคม 2023) เป็นสถาปนิกชาวอินเดีย ที่ได้รับการยอมรับว่าเป็นหนึ่งในบุคคลสำคัญที่สุดของวงการสถาปัตยกรรมในอินเดีย และเป็นบุคคลที่มีอิทธิพลอย่างมากต่อวาทกรรมกด้านสถาปัตยกรรมในประเทศอินเดีย เขาเคยทำงานภายใต้การดูแลของทั้งเลอกอร์บูซีเยร์ และ ลุยส์ คาน และถือเป็นผู้ริเริ่มขบวนการสถาปัตยกรรมมอเดิร์น และ บรูทัลลิสต์ ในประเทศอินเดีย
ผลงานชิ้นสำคัญของเขาได้แก่ไอไอเอ็ม บังกาลอร์, ไอไอเอ็ม อุทัยปุระ, เอ็นไอเอฟที นิวเดลี, อามทวาท นี กูฟา, มหาวิทยาลัยซีอีพีที, และโครงการพัฒนาที่อยู่อาศัยราคาถูกอรัญญา (Aranya Low Cost Housing) ในอินเทาร์ ซึ่งได้รับรางวัลสถาปัตยกรรมอากา ข่าน
ในปี 2018 เขาเป็นสถาปนิกชาวอินเดียคนแรกที่ได้รับรางัวลพริตซ์เกอร์ ซึ่งเป็นรางวัลที่ทรงคุณค่าที่สุดรางวัลหนึ่งของโลกสถาปัตยกรรม รางวัลอื่น ๆ เช่น เครื่องราชย์อิศริยาภร ปัทมศรี และ ปัทมภูษาณ จากรัฐบาลอินเดีย รวมถึงรอยัลโกลด์เมดัลจากราชวิทยาลัยสถาปนิกบริเตนในปี 2022
== อ้างอิง ==
==อ่านเพิ่ม==
Curtis, William J. R., Balikrishna Doshi: An Architecture for India, Rizzoli, New York 1988, 
James Steel, The Complete Architecture of Balikrishna Doshi, Rethinking Modernism for the Developing World, Thames and Hudson, London 1998, 
Bruno Melotto ed., Balkrishna Doshi. Sangath. Indian architecture between tradition and modernity, Maggioli Editore, Santarcangelo di Romagna 2012, 
Bruno Melotto ed., Balkrishna Doshi. The Masters in India. Le Corbusier, Louis Kahn and the Indian Context, Maggioli Editore, Santarcangelo di Romagna 2014, 
==แหล่งข้อมูลอื่น==
Vāstu Shilpā Consultants
Interview with DD Bharati on YouTube: Part-1 and Part-2
Texts, Interviews and Projects by B. V. Doshi on Architexturez South Asia
27th Annual Architecture Lecture at the Royal Academy of Arts on YouTube
บุคคลจากปูเณ
นักออกแบบชาวอินเดีย
สถาปนิกชาวอินเดีย
ฉาวปฑี

ฉาวปฑี (छाउपडी; Chhaupadi, ) เป็นรูปแบบของเรื่องต้องห้ามเกี่ยวกับสตรีมีประจำเดือน ซึ่งห้ามไม่ให้สตรีที่กำลังมีประจำเดือนเข้าร่วมในกิจกรรมธรรมดาทั่วไปของครอบครัว เนื่องจากถือว่ามีความ "ไม่บริสุทธิ์" ความเชื่อนี้มีปฏิบัติทั่วไปในประเทศเนปาลโดยอาจมีชื่อเรียกที่แตกต่างกันไปตามท้องถิ่น ขณะฉาวปฑี สตรีจะไม่สามารถเข้าบ้านได้และต้องไปอาศัยในเพิงวัวควาย หรือในที่อยู่อาศัยพิเศษที่สร้างขึ้น เรียกว่า กระท่อมประจำเดือน จนกว่าจะหมดประจำเดือน การคลอดบุตรในเนปาลก็จบลงที่ต้องขังตนเองในกระท่อมเช่นนี้เหมือนกัน นอกจากนี้ขณะมีประจำเดือน สตรียังห้ามมีปฏิสัมพันธ์กับคนในชุมชน รวมถึงยังห้ามเข้าร่วมกิจกรรมใด ๆ ของครอบครัว  ชื่ออื่น ๆ ของฉาวปฑี เช่น ‘chhue’ หรือ ‘bahirhunu’ ในฑเฑลธูระ, ไพตาฑี และ ฑรจุละ, ‘chhaupadi’ ในอฉาม และ ‘chaukulla’ หรือ ‘chaukudi’ ในพัชฌัง
คำว่า "ฉาวปฑี" มีที่มาจากเนปาลตะวันตก ซึ่งมาจากความเชื่อว่าประจำเดือนทำให้บุคคลนั้นไม่บริสุทธิ์เป็นเวลาชั่วคราว ซึ่งมีที่มาจากตำนานว่าพระอินทร์สร้างประจำเดือนขึ้นมาเพื่อเป็นวิธีในการสาปแช่ง ในระบบความเชื่อนี้ สตรีมีประจำเดือนหากไปสัมผัสต้นพืชก็จะไม่มีพืชผลอีก, หากเธอดื่มนม วัวตัวนั้นก็จะไม่ให้นมอีก, หากเธออ่านหนังสือ เทวีแห่งการเรียนรู้ พระสรัสวตี จะพิโรธ และหากเธอแตะต้องตัวผู้ชาย ชายคนนั้นจะเจ็บป่วย
ถึงแม้จะไม่มีจำนวนชัดเจน แต่ทุก ๆ ปีมีสตรีและเด็กหญิงเสียชีวิตเพราะฉาวปฑี โดยเฉพาะในแถบตะวันตกของประเทศ การเสียชีวิตส่วนใหญ่เกี่ยวกับกระท่อมประจำเดือนที่พวกเธอต้องถูกกักตัวไว้ สาเหตุมีหลากหลาย ตั้งแต่ถูกสัตว์ทำร้าย ถูกงูพิษหรือตะขาบกัด ไปจนถึงการถูกสารพิษอื่น ๆ ในปัจจุบันมีความพยายามจากหลายภาคส่วนในการให้ความรู้และพยายามถอนความเชื่อเรื่องฉาวปฑี ศาลสูงสุดเนปาลได้ตรากฎหมายให้การทำฉาวปฑีเป็นสิ่งผิดกฎหมายในปี 2005
== อ้างอิง ==
วัฒนธรรมเนปาล
รอบประจำเดือน
เซ็ตไตเรียวอิกิ

เซ็ตไตเรียวอิกิ  ใช้ในการอ้างถึงผิวเปลือยที่เป็นช่องว่างระหว่างถุงเท้ายาวเหนือเข่าและกระโปรงสั้น หรือกางเกงขาสั้น ศัพท์นี้เป็นที่แพร่หลายครั้งแรกในฐานะสแลงของโอตากุที่ใช้บ่งบอกหนึ่งในคุณลักษณะของตัวละครโมเอะในอนิเมะและมังงะ แต่ในปัจจุบันมีการใช้ทั่วไปในประเทศญี่ปุ่น
อัตราส่วนในอุดมคติของเซ็ตไตเรียวอิกิสำหรับความยาวของกระโปรงสั้น, ส่วนเปลือยของต้นขา และถุงเท้ายาวเหนือเข่าอยู่ที่ 4:1:2.5 โดยมีความคลาดเคลื่อนที่ยินยอมได้ที่ร้อยละ 25 อัตราส่วนที่ว่านี้ยังถูกอ้างถึงในฐานะอัตราส่วนทองในหมู่แฟน
ผู้ที่ชื่นชอบเซ็ตไตเรียวอิกิยังได้กำหนดระดับการประเมินเป็นตัวอักษรสำหรับอัตราส่วนที่แตกต่างกัน ตั้งแต่ระดับ E (เห็นส่วนของขามาก, กระโปรงยาวเกินไป) ถึงระดับ A (กระโปรงสั้น, ถุงเท้ายาว, เห็นส่วนของขาได้น้อย) ผู้ชื่นชอบบางคนได้คิดตั้งลักษณะของตัวละครระดับ S ขึ้นมาโดยมีเกณฑ์เพิ่มเติมขึ้นมาคือต้องมีทรงผมทวินเทลและเป็นซึนเดเระ
== ดูเพิ่ม ==
บุรุเซะระ
โคเกียรุ
ปันจีระ
== อ้างอิง ==
== แหล่งข้อมูลอื่น ==
ศัพท์ในการ์ตูนญี่ปุ่น
งาตาโปละมนเทียร

งาตาโปละมนเทียร (เนปาลภาษา: , "ṅātāpola", ; อักษรโรมัน: Nyātāpola) เป็นวิหารความสูงห้าระดับในใจกลางภักตปุระ ประเทศเนปาล ถือเป็นสิ่งปลูกสร้างทางศาสนาที่สูงที่สุดในเมือง และเป็นวิหารที่สูงที่ในในประเทศเนปาล สร้างขึ้นโดยดำริของกษัตริย์ภุปินทระ มัลละ สร้างเสร็จในเวลา 6 เดือน ระหว่างวันที่ 31 ธันวาคม 1701 ถึง 15 กรกฎาคม 1702 วิหารยังคงไม่ถล่มลงมาแม้จะผ่านแผ่นดินไหวมาหลายครั้ง รวมถึงเมื่อเดือนเมษายน 2015 ซึ่งเมืองได้รับผลกระทบอย่างหนัก
งาตาโปละเป็นที่รู้จักจากสถาปัตยกรรมที่ถือว่าเป็นหนึ่งในสองวิหารที่สูงห้าชั้นในหุบเขากาฐมาณฑุ ส่วนอีกที่คือกุมเภศวรในลลิตปุระ งาตาโปละ และวิหารพระไภรวะ รวมถึงอาคารโบราณอื่น ๆ รวมกันเป็นจัตุรัสตมารหี (Tamārhi square) ซึ่งเป็นศูนย์กลางทางวัฒนธรรมและสถานที่ท่องเที่ยวสำคัญของภักตปุระ ในปัจจุบันวิหารไม่ได้มีความสำคัญเชิงศาสนากับคนท้องถิ่นมากนัก แต่ยังคงสถานะความเป็นสัญลักษณ์ทางวัฒนธรรมของภักตปุระ ดังที่ปรากฏเป็นรูปในตราสัญลักษณ์ของหน่วยงานหรือองค์การรัฐบาลท้องถิ่นของภักตปุระ งาตาโปละมีความสูง 33&nbsp;เมตร ถือเป็นศาสนสถานที่สูงที่สุดของเมือง นอกจากนี้จัตุรัสงาตาโปละยังเป็นจุดแบ่งเมืองภักตปุระออกเป็นสองส่วนหลัก คือ ฐาเน (Thané; ) กับ โกนเห (Konhé; )
ประตูทางเข้าวิหารจะเปิดแค่ปีละครั้งในเดือนกรกฎาคม เนื่องในโอกาสครบรอบการก่อตั้ง โดยชาว อวาลา ของคนเนวาร์ จะนำธงสามเหลี่ยมขึ้นปักบนยอดวิหาร และนักบวช กรรมาจารยะ จะประกอบพิธีบูชาเทพเจ้า เทวรูปองค์ประธานภายในวิหารไม่เปิดให้สาธารณชนเข้าชม และไม่เป็นที่ทราบกันว่าเทวรูปมีรูปลักษณะอย่างไร แต่เข้าใจกันว่าเป็นมาตาเทวีที่ทรงมีพลังตันตระแรงกล้า และแม้แต่ในเอกสารโบราณที่บันทึกการก่อสร้างวิหารยังไม่ปรากฏการเขียนถึงเทวรูปที่ประดิษฐานภายใน
== อ้างอิง ==
=== บรรณานุกรม ===
โบสถ์พราหมณ์ในประเทศเนปาล
เพลย์ (สายการบิน)

เพลย์ (Play) เป็นสายการบินต้นทุนต่ำสัญชาติไอซ์แลนด์ โดยมีสำนักงานอยู่ที่เรคยาวิก สายการบินให้บริการเครื่องบินตระกูลแอร์บัส เอ320นีโอจากท่าอากาศยานนานาชาติเคลฟลาวิค
== ประวัติ ==
ในปี ค.ศ. 2019 Arnar Már Magnússon และ Sveinn Ingi Steinþórsson ซึ่งเป็นอดีตผู้บริหารของว้าวแอร์ ได้ประกาศจัดตั้งสายการบินใหม่ในชื่อ "แวบแอร์" (WAB Air "We are back") โดยได้มีการตั้งเป้าหมายว่าจะให้บริการเครื่องบิน 6 ลำและจุดหมายปลายทางกว่า 14 เส้นทางในยุโรปและสหรัฐ และได้คาดการณ์ว่าจะให้บริการผู้โดยสารหนึ่งล้านคนภายในปีแรก สายการบินใหม่นี้ได้ขอใบอนุญาตเดินอากาศ (AOC) จากองค์การบริการการบินไอซ์แลนด์
ในเดือนพฤศจิกายน ค.ศ. 2019 แวบแอร์ได้เปลี่ยนชื่อเป็น เพลย์ และมีการเริ่มว่าจ้างเจ้าหน้าที่ปฏิบัติการ เริ่มแรกมีแผนที่จะเช่าแอร์บัส เอ321 ขนาด 200 ที่นั่ง โดยจะเริ่มให้บริการเที่ยวบิน 6 เส้นทางบินในยุโรปในช่วงฤดูหนาวของปี ค.ศ. 2019-2020 และลวดลายของเครื่องบินจะมีสีแดง ต่อมาก็มีแผนที่จะให้บริการเที่ยวบินไปยังจุดหมายปลายทางในอเมริกาเหนือ
== จุดหมายปลายทาง ==
เพลย์ให้บริการไปยัง 23 จุดหมายปลายทางในยุโรปและอเมริกาเหนือจากศูนย์กลางที่ท่าอากาศยานนานาชาติเคลฟลาวิค
== ฝูงบิน ==
ไฟล์:Berlin Brandenburg Airport Play Airbus A320-251N TF-PPA (DSC07346).jpg|แอร์บัส เอ320นีโอ
ไฟล์:Berlin Brandenburg Airport Play Airbus A321-251N TF-PLB (DSC02472).jpg|แอร์บัส เอ321นีโอ
== อ้างอิง ==
สายการบินสัญชาติไอซ์แลนด์
สายการบินต้นทุนต่ำ
สายการบินที่ก่อตั้งในปี พ.ศ. 2562
ตำบลแจกดอน

แจกดอน (جكدان) เป็นตำบลในอำเภอกลาง เทศมณฑลแบชอแกร์ด จังหวัดโฮร์โมซกอน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 หมู่บ้านนี้มีประชากร 8,078 คนใน 1,861 ครัวเรือน .
== อ้างอิง ==
ตำบลในประเทศอิหร่าน
อำเภอกลาง (เทศมณฑลแบชอแกร์ด)

อำเภอกลางของเทศมณฑลแบชอแกร์ด (بخش مرکزی شهرستان بشاگرد) เป็นอำเภอในเทศมณฑลแบชอแกร์ด จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 9,322 คนใน 2,131 ครัวเรือน อำเภอนี้มีเมืองเพียงเมืองเดียวคือแซร์แดชท์ และมีตำบลเพียง 2 ตำบล คือ: ตำบลแจกดอน และตำบลแซร์แดชท์
== อ้างอิง ==
อำเภอในประเทศอิหร่าน
จุดหมายปลายทางของเพลย์ (สายการบิน)

หน้านี้คือรายชื่อจุดหมายปลายทางของเที่ยวบินต่าง ๆ ของสายการบินเพลย์
== ยุโรป ==
ออสเตรีย
* ซัลทซ์บวร์ค (ท่าอากาศยานซัลทซ์บวร์ค) เส้นทางตามฤดูกาล
เบลเยียม
* บรัสเซลส์ (ท่าอากาศยานบรัสเซลส์) เส้นทางตามฤดูกาล
เช็กเกีย
* ปราก (ท่าอากาศยานปราก-วาตสลัฟ ฮาเวล) เส้นทางตามฤดูกาล
เดนมาร์ก
* โคเปนเฮเกน (ท่าอากาศยานโคเปนเฮเกน)
ฝรั่งเศส
* ปารีส (ท่าอากาศยานนานาชาติปารีส-ชาร์ล เดอ โกล)
เยอรมนี
* เบอร์ลิน (ท่าอากาศยานเบอร์ลินบรันเดินบวร์ค)
กรีซ
* เอเธนส์ (ท่าอากาศยานนานาชาติเอเธนส์) เส้นทางในอนาคต, เส้นทางตามฤดูกาล
ไอซ์แลนด์
* เรคยาวิก (ท่าอากาศยานนานาชาติเคลฟลาวิค) ฐานการบิน
ไอร์แลนด์
* ดับลิน (ท่าอากาศยานดับลิน)
อิตาลี
* โบโลญญา (ท่าอากาศยานโบโลญญา) เส้นทางตามฤดูกาล
โปแลนด์
* วอร์ซอ (ท่าอากาศยานวอร์ซอ ชอ แป็ง)  เส้นทางตามฤดูกาล
โปรตุเกส
* ลิสบอน (ท่าอากาศยานลิสบอน)
* โปร์ตู (ท่าอากาศยานโปร์ตู) เส้นทางในอนาคต, เส้นทางตามฤดูกาล
สเปน
* อาลิกันเต (ท่าอากาศยานอาลิกันเต-เอลเช)
* บาร์เซโลนา (ท่าอากาศยานบาร์เซโลนา)
* ลัสปัลมัส (ท่าอากาศยานกรันกานาเรีย) เส้นทางตามฤดูกาล
* มาดริด (ท่าอากาศยานมาดริด-บาราฆัส)
* มาลากา (ท่าอากาศยานมาลากา) เส้นทางตามฤดูกาล
* ปัลมา (มาจอร์กา) (ท่าอากาศยานปัลมา เดอ มาจอร์กา) เส้นทางตามฤดูกาล
* ซานตากรุซเดเตเนริเฟ (ท่าอากาศยานเตเนริเฟ-เซาธ์)
สวีเดน
* กอเทนเบิร์ก (ท่าอากาศยานกอเทนเบิร์ก แลนด์เวทเตอร์) เส้นทางตามฤดูกาล
สวิตเซอร์แลนด์
* เจนีวา (ท่าอากาศยานนานาชาติเจนีวา) เส้นทางในอนาคต, เส้นทางตามฤดูกาล
สหราชอาณาจักร
* ลิเวอร์พูล (ท่าอากาศยานลิเวอร์พูล จอห์น เลนนอน)
* ลอนดอน (ท่าอากาศยานลอนดอนสแตนสเต็ด)
== อเมริกาเหนือ ==
แคนาดา
* แฮมิลตัน (ท่าอากาศยานนานาชาติจอห์นซีแฮมิลตัน) เส้นทางในอนาคต
สหรัฐอเมริกา
* บอลทิมอร์ (ท่าอากาศยานนานาชาติบอลทิมอร์/วอชิงตัน)
* บอสตัน (ท่าอากาศยานนานาชาติโลแกน)
* นิวเบิร์ก (ท่าอากาศยานนานาชาติสจ๊วต)
* วอชิงตัน ดี.ซี. (ท่าอากาศยานนานาชาติวอชิงตันดัลเลส)
== จุดหมายปลายทางที่เลิกบินแล้ว ==
=== จุดหมายปลายทางที่เลิกบินในยุโรป ===
เนเธอร์แลนด์
* อัมสเตอร์ดัม (ท่าอากาศยานอัมสเตอร์ดัมสคิปโฮล)
นอร์เวย์
* สตาวังเงอร์ (ท่าอากาศยานสตาวังเงอร์)
* ทร็อนไฮม์ (ท่าอากาศยานทร็อนไฮม์)
== อ้างอิง ==
จุดหมายปลายทางของสายการบิน
อารามมวีเป็ก

อารามมวีเป็ก (; Mulbekh Monastery) เป็นหมู่อารามพุทธทิเบต (เกินปา) จำนวนสองอาราม หลังหนึ่งเป็นของนิกายดรูกปา อีกหลังเป็นของนิกายเกลูก ตั้งอยู่ในคาร์กีล ลาดาข ประเทศอินเดีย ตั้งอยู่บนยอดสุดของเขา ราว 200 เมตร (656&nbsp;ft) เหนือจากถนนใกล้สุด และมีทางเชื่อมต่อกับพระราชวังของราชากาโลนแห่งมวีเป็ก (Rajah kalon of Mulbekh) ที่ตั้งอยู่ด้านล่าง อารามสามารถเข้าถึงได้ผ่านทางเดินเท้าที่คดเคี้ยว ทอดยาวอยู่ด้านหลังของอาราม อารามตั้งอยู่ที่ความสูง 3,504 เมตรจากระดับน้ำทะเล ส่วนเมืองด้านล่างไปมีประชากรอยู่ที่ 5,730 คน
==พระพุทธรูปจัมพา==
ราว 45 กิโลเมตรทางตะวันออกของเมืองคาร์กีลเป็นที่ตั้งของพระพุทธรูปจัมพา (Chamba Statue; ) ในหมู่บ้านมวีเป็ก แกะสลักเข้าไปในผาหิน ทางขวาของถนน แสดงภาพของพระศรีอาริยเมตไตรยพุทธเจ้า หันหน้าเข้าถนน บ้างว่ารูปปั้นนี้สร้างขึ้นในสมัยกุษาณ ส่วนนักวิชาการสมัยใหม่เชื่อว่าสร้างขึ้นในศตวรรษที่ 8 ท่อนล่างของพระพุทธรูปถูกบังด้วยวัดขนาดเล็กที่สร้างขึ้นในปี 1975
ใกล้กันยังพบจารึกโบราณเขียนด้วยอักษรขโรษฐี ใกล้กันยังเจอจารึกกฤษฎีกาให้กับคนท้องถิ่นเพื่อให้หยุดบูชายัญแะพ ดำริไว้โดยกษัตริย์พระนามว่า "เต๋" (King Lde) ผู้ปกครองลาดาขในสมัย ค.ศ. 1400 ชาวมวีเป็กมองว่าคำสั่งนี้ยากเกินกว่าจะปฏิบัติตามได้ บนหินก้อนเดียวกันนี้จึงสามารถพบจารึกอีกกลุ่มหนึ่งเขียนว่าพระราชกฤษฎีกานี้ยากเกินกว่าจะปฏิบัติตามได้
==อ้างอิง==
===บรรณานุกรม===
http://jktourism.org/index.php/mulbekh-chamba
Francke, A. H. (1977). A History of Ladakh. First edition 1907. 1977 reprint with Critical Introduction and Annotations by S. S. Gergan & F. M. Hassnain. Sterling Publishers, New Delhi.
Rizvi, Janet. (1996). Ladakh: Crossroads of High Asia. Second Edition. Oxford India Paperbacks. 3rd Impression 2001. .
Schettler, Margret & Rolf (1981). Kashmir, Ladakh & Zanskar. Lonely Planet. South Yarra, Victoria, Australia.
อารามพุทธแบบทิเบต
สิ่งก่อสร้างในลาดัก
อำเภอโจลเกเยชอฮ์ฮอเชม

อำเภอโจลเกเยชอฮ์ฮอเชม (بخش جلگه چاه هاشم) เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 22,644 คนใน 4,253 ครัวเรือน อำเภอนี้ไม่มีเมือง แต่มีตำบลเพียงตำบลเดียวคือตำบลโจลเกเยชอฮ์ฮอเชม
== อ้างอิง ==
โจลเกเยชอฮ์ฮอเชม
ทะเลสาบคาเยิงเดอ

ทะเลสาบคาเยิงเดอ (Қайыңды көлі / Qaiyñdy kölı; แปลว่า "ทะเลสาบต้นเบิร์ช" หรือ "ดินถล่ม") เป็นทะเลสาบความยาว 400 เมตรในประเทศคาซัคสถาน ตั้งอยู่ห่างจากนครอัลมาเตอไปทางทิศตะวันออก 129 กิโลเมตร ที่ระดับความสูง 2,000 เมตร (6,600 ฟุต) จากระดับน้ำทะเล มีความลึกที่จุดลึกสุดอยู่ที่ 30 เมตร
ทะเลสาบคาเยิงเดอตั้งอยู่ภายในอุทยานแห่งชาติหมู่ทะเลสาบโกลซัย เกิดจากการถล่มครั้งใหญ่ของหินปูนซึ่งเป็นผลสืบเนื่องจากเหตุแผ่นดินไหวในปี 1911 หินที่ถล่มลงมาได้ปิดกั้นและทำให้เกิดแอ่งน้ำที่เต็มไปด้วยน้ำจากแม่น้ำบนภูเขา น้ำในทะเลสาบมีสีเขียวแกมน้ำเงินซึ่งเป็นผลจากสารประกอบในหินปูน
ภายในทะเลสาบเต็มไปด้วยลำต้นสปรูซเอเชีย (Picea schrenkiana) ที่โผล่พ้นผิวน้ำในทะเลสาบ น้ำที่เย็นของทะเลสาบช่วยคงสภาพลำต้นของต้นไม้เหล่านี้ซึ่งมีตะไคร่และพืชน้ำอื่น ๆ ขึ้นปกคลุม นอกจากนี้แล้ว ทะเลสาบยังเป็นที่รู้จักจากกิจกรรมดำน้ำแข็งและตกปลาเทราต์ในฤดูหนาว
==อ้างอิง==
ทะเลสาบในประเทศคาซัคสถาน
พริซิชันแอร์ เที่ยวบินที่ 494

พริซิชันแอร์ เที่ยวบินที่ 494 เป็นเที่ยวบินภายในประเทศของสายการบินพริซิชันแอร์ ที่ออกเดินทางจากดาร์-เอส-ซาลามไปยังบูโคบา ในวันที่ 6 พฤศจิกายน ค.ศ. 2022 เครื่องบินได้ตกลงสู่ทะเลสาบวิกตอเรียขณะลงจอดที่ท่าอากาศยานบูโคบา
== อุบัติเหตุ ==
เที่ยวบิน 494 ออกจากดาร์-เอส-ซาลามไปยังบูโคบา โดยมีจุดพักที่อึมวันซา เครื่องบินตกลงสู่ทะเลสาบวิกตอเรียประมาณ 08:50 น. ตามเวลาท้องถิ่น (05:50 GMT) ขณะพยายามลงจอดที่บูโคบา ภาพถ่ายและวิดีโอที่เผยแพร่บนโซเชียลมีเดียแสดงให้เห็นว่าเครื่องบินลำดังกล่าวจมอยู่ใต้น้ำเกือบทั้งหมด โดยมีเพียงหางที่มองเห็นได้เหนือแนวน้ำ ผู้รอดชีวิตจากอุบัติเหตุดังกล่าวระบุว่านักบินต้องเปลี่ยนเส้นทางเครื่องบินหลีกเลี่ยงสภาพอากาศที่แปรปรวน จาก 43 คนบนเรือ 19 คนเสียชีวิตรวมทั้งนักบินทั้งสอง
== เครื่องบิน ==
เครื่องบินที่เกิดเหตุคือเครื่องบินเอทีอาร์ 42-500 ทะเบียน 5H-PWF เครื่องบินลำนี้ใช้เครื่องยนต์แพรตแอนด์วิตนีย์แคนาดา พีดับเบิลยู100 โดยเครื่องบินมีอายุ 12.2 ปี ณ วันเกิดเหตุและถูกส่งมอบให้พริซิชันแอร์ในวันที่ 27 สิงหาคม ค.ศ. 2010
== ผู้โดยสารและลูกเรือ ==
บนเที่ยวบิน 494 มีผู้โดยสารทั้งหมด 39 คนและลูกเรืออีก 4 คน มีเด็กทารก 1 คน โดยส่วนใหญ่เป็นชาวแทนซาเนีย และยังมีบางส่วนเป็นชาวเคนยา รวมถึงนักบินผู้ช่วย
== การสืบสวน ==
คัสซิม มาจาลีวา นายกรัฐมนตรีของแทนซาเนีย ได้กล่าวถึงการสืบสวนอย่างเต็มรูปแบบเพื่อหาสาเหตุของอุบัติเหตุต่อไป โดยการสืบสวนจะนำโดยองค์การบริหารการบินพลเรือนของประเทศแทนซาเนีย (TCAA) รวมถึงเจ้าหน้าที่สืบสวนของสำนักสอบสวนความปลอดภัยการบินพลเรือน (BEA) ของประเทศฝรั่งเศสและเจ้าหน้าที่เทคนิคของพริซิชันแอร์และเอทีอาร์
== อ้างอิง ==
อุบัติเหตุทางการบินในประเทศแทนซาเนีย
อุบัติเหตุทางการบินในปี พ.ศ. 2565
อุบัติเหตุของเครื่องบินเอทีอาร์ 42
เทศมณฑลแดลกอน

แดลกอน (دَلگان) เป็นเทศมณฑลในจังหวัดซีสถานและบาโลชิสถาน ประเทศอิหร่าน โดยมีแกลมูร์ทีเป็นเมืองหลัก เทศมณฑลนี้แยกจากเทศมณฑลอีรอนแชฮร์ใน พ.ศ. 2550 จากสำมะโน พ.ศ. 2549 เทศมณฑลนี้มีประชากร 52,419 คนใน 9,894 ครัวเรือน เทศมณฑลนี้แบ่งออกเป็น 1 อำเภอคืออำเภอกลางและอำเภอโจลเกเยชอฮ์ฮอเชม
==อ้างอิง==
اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
แดลกอน
ลิขิตรักสองอาณาจักร

ลิขิตรักสองอาณาจักร  เป็นซีรีส์มังงะญี่ปุ่น ที่เขียนและวาดภาพประกอบโดย Nao Iwamoto ได้รับการตีพิมพ์ในนิตยสาร Flowers ของโชงากูกัง ตั้งแต่เดือนตุลาคม พ.ศ. 2557 ถึงเมษายน พ.ศ. 2559 มีการรวบรวมไว้เป็นเล่ม (ทังโกบง) มังงะมีลิขสิทธิ์ในประเทศไทยโดยสำนักพิมพ์บงกช ได้รับการดัดแปลงเป็นซีรีส์อนิเมะภาพยนตร์โดยสตูดิโอแมดเฮาส์ มีกำหนดการฉายในเดือนมกราคม พ.ศ. 2566
== ตัวละคร ==
== อ้างอิง ==
== แหล่งข้อมูลอื่น ==
มังงะชุด
การ์ตูนญี่ปุ่นแนววีรคติ
การ์ตูนญี่ปุ่นแนวจินตนิมิต
การ์ตูนญี่ปุ่นแนวโจเซ
มังงะของสำนักพิมพ์โชงากูกัง
มังงะที่ตีพิมพ์ในปี พ.ศ. 2557
บงกช
แกลมูร์ที

แกลมูร์ที (گلمورتي) เป็นนครและเมืองหลักในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 นครนี้มีประชากร 2,999 คนใน 628 ครัวเรือน
==อ้างอิง==
เมืองในประเทศอิหร่าน
อำเภอกลาง (เทศมณฑลแดลกอน)

อำเภอกลางของเทศมณฑลแดลกอน (بخش مرکزی شهرستان دلگان) เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 29,775 คนใน 5,741 ครัวเรือน อำเภอนี้มีเมืองเพียงเมืองเดียวคือแกลมูร์ที และมีตำบลเพียง 2 ตำบลคือตำบลแดลกอนและตำบลฮูดียอน
== อ้างอิง ==
กลาง (เทศมณฑลแดลกอน)
น้องโล่สายแท็งก์ แกร่งเกินร้อย

น้องโล่สายแท็งก์ แกร่งเกินร้อย  เป็นซีรีส์ไลต์โนเวลญี่ปุ่น แนวสุขนาฏกรรม ที่เขียนโดย Yuumikan และวาดภาพประกอบโดย Koin เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในปี พ.ศ. 2559 ไลต์โนเวลถูกซื้อและไปพิมพ์ต่อโดยฟูจิมิโชโบ ภายใต้สำนักพิมพ์คาโดคาว่าบุ๊ก ซึ่งตีพิมพ์ไลต์โนเวลเล่มแรกในเดือนกันยายน พ.ศ. 2560 มังงะได้รับการดัดแปลงที่วาดภาพประกอบโดย Jiro Oimoto ได้รับการตีพิมพ์ในนิตยสารคาโดกาวะโชเต็ง ของคอมพ์เอซ ตั้งแต่เดือนพฤษภาคม พ.ศ. 2561 มีการรวบรวมไว้เป็นเล่ม (ทังโกบง) ถึงเล่มที่ 6 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ซึ่งฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2563 ส่วนฤดูกาลที่ 2 เริ่มฉายในเดือนมกราคม พ.ศ. 2566
== ตัวละคร ==
=== Maple Tree ===
=== Order of the Holy Sword ===
=== Flame Empire ===
=== NewWorld Online (NWO) ===
== หมายเหตุ ==
== อ้างอิง ==
== แหล่งข้อมูลอื่น ==
ที่โชเซ็ตสึกะ นิ นาโร 
อนิเมะ น้องโล่สายแท็งก์ แกร่งเกินร้อย ที่มิวส์ ไทยแลนด์
* ฤดูกาลที่ 1
* ฤดูกาลที่ 1 (พากย์ไทย)
* ฤดูกาลที่ 2
อนิเมะ น้องโล่สายแท็งก์ แกร่งเกินร้อย ที่ปีลีปีลี
* ฤดูกาลที่ 1
* ฤดูกาลที่ 1 (พากย์ไทย)
* ฤดูกาลที่ 2
* ฤดูกาลที่ 2 (พากย์ไทย)
อนิเมะ น้องโล่สายแท็งก์ แกร่งเกินร้อย ที่อ้ายฉีอี้
* ฤดูกาลที่ 1
* ฤดูกาลที่ 2
อนิเมะ น้องโล่สายแท็งก์ แกร่งเกินร้อย ที่ทรูไอดี
อนิเมะ 
มังงะชุด
ไลต์โนเวล
โชเซ็ตสึกะ นิ นาโร
การ์ตูนญี่ปุ่นแนวเซเน็ง
มังงะที่ตีพิมพ์ในปี พ.ศ. 2561
นิยายญี่ปุ่นที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2566
ฟีนิกซ์ (สำนักพิมพ์)
นางแตงอ่อน

นางแตงอ่อน เป็นวรรณกรรมพื้นบ้านของไทยจัดอยู่ในชาดกนอกนิบาต ปรากฏอยู่ในทุกภาคของประเทศไทยโดยเฉพาะภาคเหนือและภาคอีสาน รวมถึงปรากฏอยู่ในประเทศลาวซึ่งสันนิษฐานว่าแต่งขึ้นสมัยอาณาจักรล้านช้าง ส่วนในกัมพูชามีนิทานพื้นบ้านจังหวัดสตึงแตรงเรื่อง เนียะตามเหสักข์ ที่ผูกเรื่องเข้ากับนิทานพื้นบ้านนางแตงอ่อน เดิมเรียก เชียงแตง ได้รับอิทธิพลจากล้านช้างเพราะจังหวัดสตึงแตรงเคยเป็นส่วนหนึ่งของอาณาจักรล้านช้างมาก่อน
วรรณกรรมกล่าวถึงสุริยงญาณซึ่งเป็นพระโพธิสัตว์ที่ลงมาจุติเป็นบุตรของท้าวมหาวงศ์และนางแตงอ่อน แต่ด้วยวิบากกรรมของนางแตงอ่อน เมื่อท้าวมหาวงศ์ออกไปคล้องช้าง นางไวยกาและอำมาตย์แสนเมืองร่วมกันวางแผนนำลูกจระเข้มาสับเปลี่ยนกับลูกของนางแตงอ่อน เพื่อให้เข้าใจผิดจึงโดนขับไล่ออกจากเมืองแล้วเอาลูกของนางใส่ไหไปฝังไห แต่นางเทพอินทิราสุชาดาหยั่งเห็นด้วยทิพจักษุ แล้วได้นำมาเลี้ยงดูพร้อมเนรมิตให้ที่อยู่ ต่อมายักษ์หัตถจักรได้ลักพาตัวนางแตงอ่อนที่ไปบวชเป็นชีอยู่ในป่า เมื่อสุริยงญาณเติบใหญ่เรียนวิชาอาคมจนแก่กล้า จึงออกตามหามารดาแและได้รบชนะยักษ์หัตถจักรในที่สุด
มีการนำเรื่องนางแตงอ่อนไปวาดเป็นภาพจิตรกรรมฝาผนังที่วิหารวัดบวกครกหลวง จังหวัดเชียงใหม่
==อ้างอิง==
คติชนไทย
คติชนลาว
บุคคลในตำนานไทย
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก

เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก  เป็นซีรีส์ไลต์โนเวลญี่ปุ่น ที่เขียนโดย Roy และวาดภาพประกอบโดย Ririnra เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมกราคม พ.ศ. 2557 ต่อมาซีรีส์นี้ถูกซื้อโดยฮอบบี้เจแปน และตีพิมพ์ถึงเล่มที่ 11 ในเดือนกันยายน พ.ศ. 2560 ภายใต้สำนักพิมพ์ HJ Novels มังงะได้รับการดัดแปลงที่วาดภาพประกอบโดย Ranran ได้รับการตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนพฤศจิกายน พ.ศ. 2560 มีการรวบรวมไว้เป็นเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ซึ่งฤดูกาลแรกออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่ 2 เริ่มฉายในเดือนมกราคม พ.ศ. 2566
== ตัวละคร ==
==รายชื่อตอน==
===ซีซั่น 1===
===ซีซั่น 2===
== อ้างอิง ==
== แหล่งข้อมูลอื่น ==
ที่โชเซ็ตสึกะ นิ นาโร 
อนิเมะ เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ที่อนิ-วัน ไทยแลนด์
* ฤดูกาลที่ 2
อนิเมะ เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ที่อนิ-วัน เอเชีย
* ฤดูกาลที่ 1
* ฤดูกาลที่ 2
อนิเมะ เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ที่ปีลีปีลี
* ฤดูกาลที่ 1
* ฤดูกาลที่ 2
อนิเมะ เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก ที่ทรูไอดี
มังงะชุด
มังงะที่ตีพิมพ์ในปี พ.ศ. 2560
นิยายญี่ปุ่นที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2566
การ์ตูนญี่ปุ่นแนวผจญภัย
ไลต์โนเวล
การ์ตูนญี่ปุ่นแนวต่างโลก
การ์ตูนญี่ปุ่นแนวโชเน็ง
การ์ตูนญี่ปุ่นแนวเสี้ยวชีวิต
มาโฮฟิล์ม
สยามอินเตอร์คอมิกส์
กังกังคอมิกส์
พรรคสมาชวาที

พรรคสมาชวาที (อักษรโรมัน: Samajwadi,  SP; แปล: พรรคสังคมนิยม) เป็นพรรคการเมืองสังคมนิยมในประเทศอินเดีย มีสำนักงานใหญ่อยู่ที่นิวเดลี มีฐานเสียงส่วนมากอยู่ในรัฐอุตตรประเทศเป็นหลัก พรรคมีอุดมการณ์ฆราวาสนิยมและประชาธิปไตย เชื่อมั่นในการสร้างสังคมสังคมนิยม ทำงานบนพื้นฐานของความเท่าเทียม ในปี 2022 พรรคได้ที่นั่ง 32.06% ในสภานิติบัญญัติรัฐอุตตรประเทศ ซึ่งเป็นครั้งที่สูงสุดของพรรค
พรรคสมาชวาทีเป็นหนึ่งในพรรคภูมิภาคที่แยกตัวออกมาจากชนตาดาล พรรคก่อตั้งขึ้นโดยมุลายัม สิงห์ ยาทวะ ในปี 1992 ไม่กี่เดือนก่อนเกิดเหตุทำลายมัสยิดบาบรี ว่ากันว่าพรรคมีบทบาทมากในการป้องกันความรุนแรงที่เกิดขึ้นในรัฐหลังเหตุการณ์ที่มัสยิดบาบรี
== อ้างอิง ==
พรรคการเมืองอินเดีย
การประท้วงที่สะพานซี่ตง ปักกิ่ง

การประท้วงที่สะพานซี่ตง (四通桥; ) เป็นการประท้วงทางการเมืองในประเทศจีนในช่วงก่อนมีการประชุมใหญ่พรรคคอมมิวนิสต์จีนครั้งที่ 20 การประท้วงเริ่มต้นในเช้าวันที่ 13 ตุลาคม 2022 ผู้ประท้วงจำนวนหนึ่งคนประท้วงต่อต้านเลขาธิการพรรคคอมมิวนิสต์จีน สี จิ้นผิง โดยประท้วงในประเด็นของลัทธิบูชาบุคคล, ระบอบเผด็จการ, การละเมิดสิทธิมนุษยชน, การเซนเซอร์ในประเทศ, การพยายามเป็นประธานาธิบดีตลอดชีวิต และการใช้นโยบายโควิดเป็นศูนย์ การประท้วงประกอบด้วยการแขวนป้ายผ้าและการเผายางบน   ในอำเภอไห่เดี้ยน ปักกิ่ง
ไม่เป็นที่ทราบเลยว่าผู้ประท้วงเป็นใคร แต่ในสื่อนิยมเรียกขานเขาว่าเป็น "บริดจ์แมน" (Bridge Man) ตาม "แทงค์แมน" (Tank Man)
== ภูมิหลัง ==
ในยุค 2000s ประเทศจีนมีการประท้วงในประเทศบ่อยครั้ง ประมาณการณ์ไว้ที่ประมาณ 180,000 ครั้งในปี 2010 ตามข้อมูของศาสตราจารย์ด้านสังคมวิทยาจากมหาวิทยาลัยซิงหัว Sun Liping
การประท้วงต่อต้านสี จิ้นผิง และนโยบายของเขา ถือว่าพบได้ยากมาก เนื่องจากเป็นการประท้วงในไม่กี่วันก่อนการประชุมใหญ่ของพรรคคอมมิวนิสต์จีน ซึ่งถือเป็นช่วงที่เจ้าหน้าที่ของรัฐจะกวดขันการประท้วงเป็นพิเศษ เป็นที่คาดการณ์กันไว้แล้วว่าสี จิ้นผิง จะขึ้นดำรงตำแหน่งต่อเป็นวาระที่สาม ในการประชุมใหญ่พรรคครั้งนี้
== อ้างอิง ==
การประท้วงในประเทศจีน
ปักกิ่ง
สี จิ้นผิง
ประเทศจีนในปี พ.ศ. 2565
การระบาดทั่วของโควิด-19 ในประเทศจีน
ตำบลฮูดียอน

ฮูดียอน (هوديان) เป็นตำบลในอำเภอกลาง เทศมณฑลแดลกอน จังหวัดซีสถานและบาโลชิสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 3,708 คนใน 750 ครัวเรือน
== อ้างอิง ==
ฮูดียอน
ตำบลแดลกอน

แดลกอน (دلگان) เป็นตำบลในอำเภอกลาง เทศมณฑลแดลกอน จังหวัดซีสถานและบาโลชิสถาน ประเทศอิหร่าน แบ่งออกเป็น 59 หมู่บ้าน จากสำมะโน พ.ศ. 2549 นครนี้มีประชากร 23,068 คนใน 4,263 ครัวเรือน
== อ้างอิง ==
แดลกอน